“Afrikaans is en bly my voedingstaal” – Marita van der Vyver besoek die Wes-Kaap (Video) | NB
“Afrikaans is en bly my voedingstaal” – Marita van der Vyver besoek die Wes-Kaap (Video)
by Annetjie on Jun 22nd, 2015 Tweet
“Al sou daar ’n post-moderne Babelse verwarring wees, sal Marita van der Vyver in Afrikaans bly skryf. Sela.”
Só skryf Amanda Botha in ‘n artikel vir Netwerk24 oor haar onderhoud met Van der Vyver tydens vanjaar se Franschhoek Literêre Fees.
Op Botha se vraag of Afrikaans nog vir haar ’n voedingsbron is, antwoord Van der Vyver: “Afrikaans is en bly my voedingstaal. Dis my skryftaal en al hoor ek Frans om my terwyl ek sit en skryf, bly ek dink in Afrikaans.”
Die skrywer vertel hoe sy dit regkry om in voeling te bly met haar Afrikaanse leefwêreld en gesels oor die verskillende genres waarin sy boeke skryf.
“Waaraan ek wel moet werk, is om wanneer ek hier is, fyn te luister na taalvariante, modewoorde, veral vir jeugboeke waar dit ’n groot uitdaging bly om voor te bly met die jargon.”
Hoewel sy in alle genres publiseer – romans, kortverhale, essays, kookboeke, jeugboeke en kinderboeke – is die genre-indeling van haar Franse kontreistories altyd ’n probleem vir boekbemarkers, vertel sy. Van der Vyver noem dit haar nie-fiksie-werk. “Dis stories oor ons Franse lewe wat op werklike gebeurtenisse gegrond is, dis feitelik, met miskien hier en daar ’n ekstra skeut verbeelding, maar nogtans meer feite as fiksie.”
Van der Vyver het ook op 19 Mei vanjaar ‘n besoek afgelê aan die Hoërskool DF Malan in Bellville waar sy leerders aangemoedig het om ‘n liefde vir lees te koester.
Die skrywer gesels oor die lewenslesse in Die ongelooflike avonture van Hanna Hoekom en deel ‘n voorsmakie uit die boek se opvolg, Swemlesse vir ‘n meermin.
“Daar is ‘n boek, glo my, vir elke iemand op hierdie aarde,” sê Van der Vyver ter afsluiting.
Swemlesse vir ‘n meermin deur Marita van der Vyver
Olinosters op die dak deur Marita van der Vyver, geïllustreer deur Dale Blankenaar
Rhinocephants on the Roof deur Marita van der Vyver, geïllustreer deur Dale Blankenaar
Die coolste ouma op aarde deur Marita van der Vyver
Winter Food in Provence deur Marita van der Vyver
Cats: Afrikaans, Children, Fiction, Food, Lifestyle, Non-fiction, Short Stories, South Africa, Youth
Tags: 'n Fontein voor ons deur, 2015 Franschhoek Literary Festival, Afrikaans, Amanda Botha, Children, Dale Blankenaar, Die coolste ouma op aarde, Die ongelooflike avonture van Hanna Hoekom, English, Fiction, FLF, Food, Franschhoek Literêre Fees, Franse kos, French Cooking, French Cuisine, Hoërskool DF Malan, Human & Rousseau, Jeug, Jeugverhale, Kinderboeke, Kinders, Kinderverhale, LAPA Uitgewers, Lifestyle, Marita van der Vyver, NB, Netwerk24, Non-fiction, Olinosters, Olinosters op die da, Olinosters op die dak, Picture Books, Prenteboeke, Resepte, Rhinocephants, Rhinocephants on the Roof, Short Stories, South Africa, Swemlesse vir 'n meermin, Tafelberg, Video, Winter, Winter Food in Provence, Winterkos in Provence, Youth, YouTube
« Join Antjie Krog and Dominique Botha for a Poetry Reading Session at Love Books
Kom ons bou 3D modelle: Wen Wilde diere by die watergat en Plaasdiere in die skuur deur Brenda Apsley »